《三月三日临曲水诗》
魏晋·庾阐

暮春濯清汜，游鳞泳一壑。高泉吐东岑，洄澜自净荥。

临川叠曲流，丰林映绿薄。轻舟沈飞觞，鼓枻观鱼跃。

作者简介：东晋颍川鄢陵人，字仲初。庾东子。幼好学，九岁能属文。怀帝永嘉末，母没于石勒，阐不栉沐、不婚宦，绝酒肉垂二十年。西阳王司马羕辟为掾，迁尚书郎。成帝咸和二年苏峻反，出奔郗鉴，为司空参军。峻平，赐爵吉阳县男。出补零陵太守，官至给事中。年五十四卒。有诗赋铭颂，今已散佚不全。